
	BIRŠTONO SAVIVALDYBĖS AdministraCIJOS

DIREKTORIUS

	


ĮSAKYMAS
DĖL teritorijų planavimo proceso inicijavimo, FINANSAVIMO, PLANAVIMO TIKSLŲ IR DARBŲ PROGRAMOS PATVIRTINIMO 
2016 m. birželio    d. Nr. AV-
  Birštonas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 2 ir 5 dalimis, remdamasis Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265, 1, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 316, 319 punktais, Birštono kurorto bendrojo plano sprendinių korektūra, patvirtinta Birštono savivaldybės tarybos 2010 m. sausio 29 d. sprendimu Nr. TS-13 ir atsižveldamas į 2014 m. birželio 13 d. Augustino Rakausko ir Dalės Rakauskienės, atstovaujamų Eugenijaus Daugėlos pagal 2016 m. vasario 3 d. įgaliojimą (toliau – planavimo iniciatorius) prašymą:

1. P r i t a r i u planavimo iniciatoriaus pateiktam pasiūlymui inicijuoti žemės sklypo (kadastrinis Nr. 1201/0003:257), esančio Birštono sav., Birštono m., S. Dariaus ir S. Girėno g. 2, detaliojo plano, kuris patvirtintas Birštono savivaldybės administracijos direktoriaus 2009 m. lapkričio 13 d. įsakymu Nr. AV-337 „Dėl žemės sklypo Birštone, S. Dariaus ir S. Girėno g. 2, detaliojo plano tvirtinimo“ (toliau – Detalusis planas), koregavimą. 

2. T v i r t i n u 1 punkte nurodyto detaliojo plano koregavimo planavimo darbų programą (pridedama).

3. N u r o d a u, kad:

3.1. detaliojo plano koregavimo tikslas – žemės sklypo (kad. Nr. 1201/0003:257), esančio Birštono sav., Birštono m., S. Dariaus ir S. Girėno g. 2, kuris buvo suformuotas detaliuoju planu, naudojimo režimo ir statybos reglamentų nustatymas, nekeičiant pagrindinės žemės naudojimo paskirties ir būdo. Koreguojamos teritorijos plotas – 0,1293 ha.
3.2. šio įsakymo 1 punkte nurodyto detaliojo plano koregavimą finansuoja planavimo iniciatorius.
3.3. planavimo iniciatoriui registruotais laiškais informuoti visų koreguojamos teritorijos ir kaimyninių žemės sklypų valdytojus ir naudotojus. Pasikeitus planuojamos teritorijos žemės sklypo savininkams, kreiptis dėl Sutarties šalių pakeitimo / papildymo arba informuoti naujus savininkus šiame punkte nustatyta tvarka.
4. P a v e d u Birštono savivaldybės administracijos Architektūros ir kraštotvarkos skyriui:
4.1. parengti ir išsiųsti Iniciatoriui teritorijų planavimo proceso inicijavimo sutarties projektą; 
4.2. ne vėliau kaip per 5 d. d. nuo šio įsakymo priėmimo dienos jo kopiją su tikrumo žyma išsiųsti registruotu paštu planavimo iniciatoriui;

4.3. užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka;

4.4. Birštono savivaldybės administracijos Bendrojo skyriaus vyriausiajam informatikos specialistui įsakymą ir inicijavimo sutarties paskelbti Birštono savivaldybės interneto svetainėje (www.birstonas.lt).


Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka. 
	Administracijos direktorius 
	                              Valentinas Vincas Revuckas

